মার্কিন ট্রেজারি ডিপার্টমেন্টের ফাইন্যান্সিয়াল ক্রাইম এনফোর্সমেন্ট নেটওয়ার্কের পরিচালক জেনিফার সাষ্কী ক্যালভেরি গভীর উদ্বেগের সাথে উল্লেখ করেন, কালো টাকা যুক্তরাষ্ট্রের রিয়েল এস্টেট সেক্টরে গচ্ছিত রাখার এমন প্রক্রিয়াকে চলতে দেয়া উচিত হবে না। এ অবস্থা অব্যাহত থাকলে আইনের শাসন নিয়ে যুক্তরাষ্ট্রের নীতিগত যে অবস্থান তা অটুট রাখা সম্ভব হবে না। তাই বেআইনিভাবে অর্থ বিনিয়োগের ব্যাপারে সজাগ হতেই হবে। এ জন্যেই বিশাল অট্টালিকার মূল্য নগদে পরিশোধ করা হয়েছে-এমন সকল দলিল পরীক্ষার উদ্যোগ নেয়া হয়েছে। বাড়ি ক্রয়-বিক্রয়ে দায়িত্ব পালনকারি ইন্স্যুরেন্স কোম্পানিকে নির্দেশ দেয়া হচ্ছে অবিলম্বে ক্রেতার বিস্তারিত পরিচয় ও আয়ের উৎস ট্রেজারি ডিপার্টমেন্টে জমা দেয়ার জন্যে। এরপর ঐসব তথ্য ফেডারেল প্রশাসনের ডাটাবেইজে সংরক্ষণ করা হবে। আইন শৃক্সখলা রক্ষাকারি কর্তৃপক্ষ তা খতিয়ে দেখবে ব্যাপকভাবে।